Na temelju članka 107. Zakona o odgoju i obrazovanju u osnovnim i srednjim školama (NN 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19 i 64/20; u daljnjem tekstu: Zakon) i članka 6. Pravilnika o načinu, postupku i vrednovanju kandidata pri zapošljavanju u Osnovnoj školi Galovac (u daljnjem tekstu: Pravilnik), ravnatelj Osnovne škole Galovac objavljuje

**NATJEČAJ**

**za prijem radnika na radno mjesto**

1. **UČITELJ/ICA FIZIKE**, na neodređeno, nepuno radno vrijeme za 8 sati tjedno – jedan (1) izvršitelj/ica, uz probni rad od 3 mjeseca

Uz opći uvjet za zasnivanje radnog odnosa, sukladno općim propisima o radu, osoba koja zasniva radni odnos u školi mora ispunjavati i posebne uvjete za zasnivanje radnog odnosa utvrđene člankom 105. Zakona i posebne uvjete utvrđene Pravilnikom o odgovarajućoj vrsti obrazovanja učitelja i stručnih suradnika u osnovnoj školi.

**Uz vlastoručno potpisanu molbu, kandidati su dužni priložiti:**

* životopis
* diploma odnosno dokaz o stečenoj stručnoj spremi
* dokaz o državljanstvu
* uvjerenje da nije pod istragom i da se protiv kandidata ne vodi kazneni postupak prema članku 106. Zakona, ne starije od 6 mjeseci
* elektronički zapis ili potvrda o podacima evidentiranim u matičnoj evidenciji HZMO-a
* ostali dokazi o ispunjavanju općih uvjeta propisanih Zakonom o radu (NN br. 93/14, 127/17, 98/19), odnosno posebnih uvjeta propisanih Zakonom, te drugim zakonima ili podzakonskim aktima.

Sukladno Pravilniku, kandidati mogu ostvariti i dodatne bodove, i to:

* za ostvareno napredovanje u struci: savjetnik - 3 boda, mentor - 2 boda,
* za osobne kompetencije stečene na edukacijama, konferencijama, kongresima i savjetovanjima iz područja odgoja i obrazovanja i to najmanje 5 potvrda - 1 bod
* za sudjelovanje u školskim projektima i fondovima EU, najmanje 3 potvrde – 1 bod
* za ostvareni uspjeh tijekom studija, za rektorovu ili drugu vrijednu nagradu – 1 bod

Ukoliko kandidat u natječajnoj prijavi ne dostavi navedene dokaze, neće ostvariti dodatne bodove.

Kandidat koji ostvaruje pravo prednosti pri zapošljavanju prema posebnom propisu, dužan je u prijavi pozvati se na to pravo i priložiti sve dokaze propisane posebnim zakonom, te ima prednost u odnosu na ostale kandidate samo pod jednakim uvjetima. Osobe koje se pozivaju na prednost prilikom zapošljavanja po čl.101. stavka 1.-3. i čl.102. stavka 1.-3. Zakona o hrvatskim braniteljima iz Domovinskog rata i članovima njihovih obitelji (NN 121/2017) , trebaju priložiti dokaze iz čl. 103. stavka 1. koji su navedeni na poveznici Ministarstva hrvatskih branitelja: <https://gov.hr/UserDocsImages/Moja%20uprava/Popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf>

Natječaj je objavljen 03. svibnja 2021.g., a rok za prijave je 11. svibnja 2021.g.

Na ovaj natječaj se ravnopravno natječu osobe oba spola.

Prijave na natječaj se podnose u roku 8 dana od dana objave natječaja na adresu:

**Osnovna škola Galovac**

**Galovac 175**

**23222 Zemunik (za natječaj)**

Nepotpune i nepravovremene prijave neće se razmatrati. Zaprimljenu dokumentaciju ne vraćamo kandidatima.

Na mrežnoj stranici škole pod rubrikom ''Natječaji''( <http://os-galovac.skole.hr/natje_aji> ), u skladu s Pravilnikom OŠ Galovac, objavit će se područja, način, mjesto i vrijeme održavanja postupka vrednovanja kandidata za sve koji su dostavili svoje prijave sa svim prilozima na vrijeme i koji ispunjavaju sve uvjete iz natječaja.

Ukoliko se kandidat ne pojavi na vrednovanju, smatrat će se da je odustao od prijave na natječaj.

O rezultatima natječaja kandidati će biti obaviješteni putem mrežne stranice Škole nakon donošenja Odluke o izboru.

Prijavom na natječaj kandidat daje izričitu privolu školi da može prikupljati i obrađivati osobne podatke kandidata iz natječajne dokumentacije u svrhu provedbe natječajnog postupka.

KLASA: 112-02/21-01/14

URBROJ: 2198-1-24-21-3

U Galovcu, 03. svibnja 2021.

Ravnatelj

Josip Lučić, dipl.ing.